Линдзи Керълайн Вон () е американска състезателка по ски алпийски дисциплини, олимпийска шампионка в спускането от Ванкувър 2010, двукратна световна шампионка от Вал д'Изер 2009, четирикратна носителка на Световната купа (2008, 2009, 2010, 2012). Има също бронзов медал в супер-гигантския слалом от Ванкувър 2010 и сребърни в супер-гигантския слалом от световните първенства в Оре (2007) и спускането в Оре и Гармиш-Партенкирхен (2011).